Krōtko jaczka,pympek sagi z załośniczkōm
Tak paradzōm frelki kjej idōm uliczkōm
Dyć modne być chciały ,na nic nie zwŏżały
Yno co by synkōm sie fest podobały
Co to za dziołszyska! choby Sowizdrzoły !
Mamulka padali – dyć chore bydziecie
A ône sie śmjoły
Łutropa
Sztyjc po sklepach loto Ana
Wszysko ciasne , nikaj ni ma nic na nia
Kjej dobroci sztyjc wcinała
Tera z łoblyczkōm łutropa bydzie mjała
Pjerōniyni
Cojś tam rumpluje we chałpje
czasko co chwila i łupje
Naroz słyszeć pjerōniyni
Co sie robi we tej siyni ?
Dyć to Zeflik nawalōny! bezto lecōm te pjerōny !
By babeczka nie wjedziała po cimoku,po ômacku
Wlazowoł do chałpy i narobjōł tela czasku
Tiwaz
Urszula Oślislok
szl_Latn szl_Latn pol_Latn szl_Latn szl_Latn szl_Latn szl_Latn glg_Latn smo_Latn quy_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn taq_Latn eus_Latn